Lina Stöhr
D Lina Stöhr (* 1872 z Farndao, † 1938 (Ord obekannd)) isch a Dichdore vo viile humorvolle schwäbische Gedichd gwäa, zo iror Zeid em Wirddabärgischa weid bekannt ond gärn gläasa. Ire Biachor send älle enn zwåe odor mae Ufflaga druggd wårda.

Läaba  
Ibor ir Läaba isch wenich bekannd. Uffgwaggsa isch-se enn Farndau, haed on Sdadddåel vo Gebbeng. S geid koen Nåchlass, aus demm-mor äbbes rausfenda kẽd. Gheiraded håd se nåch Sduagord; ob se nåch-m Daod vo irem Mã widor nåch Farndau zrugg isch, sich obekannd. D Sdadd Gebbeng hådd enn Farndau emma Wäag irn Nãma gäa. Ir Gedichd "Frauen heraus", dees må-se 1933 en dor Ãfangszeid vom Dridda Reich rausgäa hådd, wird ällordengs kritisch gsäa.

Dialäggd ond Schreibweis  
D Lina Stöhr schreibt emm middlschwäbischa Dialäggd. Ir Schreibweis isch ans Schrifddeidsche ãgleend. Se schreibt wia viile andore ao s donggle "a" [ɒ:] als "o". Må-mor schwäbisch "ä" sdadd hochdeidsch "e" schwäzzd, schreibd-se zmaesd "e", so z. B. "gwea" ['gvɛɐ̯͂] firr hochdeidsch "gewesen".

Biachor 
 Hoimetkläng. Schwäbische Gedichte, Selbstverlag, Stuttgart 1924; 2. Aufl. Verlag Theo Steiner, Stuttgart-Botnang 1925, weitere Aufl.: Verlag Alfred Bonz, Stuttgart 1943 und 1948, Knödler-Verlag Reutlingen 1978, ISBN 3-87421-073-1
 Herzkirscha. Schwäbische Gedichte, Verlag Theo Steiner, Stuttgart-Botnang 1925 
 Hagabutza. Schwäbische Gedichte, Stuttgart 1927; 2. Aufl. Verlag Theo Steiner, Stuttgart-Botnang (ohne Jahresangabe)
 Katzawedel. Gedichte in schwäbischer Mundart, Verlag Bonz, Stuttgart 1930 
 Grad zum Possa!, Verlag Adolf Bonz, Stuttgart, 2. Aufl. 1936, 3. Aufl 1943; 
 Zum Dachlada naus, Verlag Alfred Bonz, Stuttgart 1936 
 Grad zum Possa!. Schwäbische Gedichte, (Neuausgabe im Knödler-Verlag, Reutlingen 1978, enthält „Grad zum Possa“ und „Zum Dachlada naus“), ISBN 3-87421-072-3

Quella 

Lyriker
Autor uf Alemannisch
Wirtteberger
Dütsche
Frau